Source: https://ispis.sk/judikatura/KSKE/14Cb1218/1996
Timestamp: 2020-04-09 09:34:52+00:00

Document:
KSKE 14 Cb 1218/1996 - iSpis
iSpis Judikatúra – KSKE 14 Cb 1218/1996
KS v Košiciach, dátum 04.06.2012, sp.zn. KSKE 14 Cb 1218/1996
§ 96 ods. 1 OSP § 146 ods. 1 písm. c) OSP § 9 ods. 2 zákona č. 659/2007 § 42 ods. 3 zákona č. 659/2007 § 221 ods. 1 zákona č. 659/2007 § 205a zákona č. 659/2007
Súd: Krajský súd Košice Spisová značka: 14Cb/1218/1996 Identifikačné číslo súdneho spisu: 7096899431 Dátum vydania rozhodnutia: 05. 06. 2012 Meno a priezvisko sudcu, VSÚ: JUDr. Marta Valková ECLI: ECLI:SK:KSKE:2012:7096899431.10
Uznesenie Krajský súd v Košiciach v právnej veci žalobcu: S. G., nar. XX.X.XXXX, M. XX, A. a M. G., nar. XX.X.XXXX, M. XX, A., obaja zastúpení advokátom M.. T. Z., ul. G., XXXX/XX C. proti žalovanému: L.. T. T., nar. XX.X.XXXX, O. T. XXXX/XX, A. (predtým žalovaný v 1. rade) , o zaplatenie 23.731,13 eur (714.924,- Sk) s príslušenstvom takto
Návrhom na začatie konania pôvodný žalobca Slovenská sporiteľňa, a.s., mestská pobočka Prešov, Masarykova 10, Prešov žiadal, aby súd zaviazal žalovaných 1/ a 2/ L.. T. T., nar. XX.X.XXXX, O. T. XXXX/XX, A., Z. T., nar. X.X.XXXX, W. 2, A. zaplatiť žalobcovi 1.075.725,- Sk s 29 % úrokovou sadzbou z istiny 714.924,- Sk od 24.5.1996 do zaplatenia, náhradu trov konania vrátane 153,- Sk účtovaných na základe Sadzobníka poplatkov SLSP, a.s., a aby súd uložil pôvodne žalovaným v 3. a 4. rade (S. G., nar. XX.X.XXXX, M. XX, A., M. G., nar. XX.X.XXXX, M. XX, A.) povinnosť strpieť predaj založenej nehnuteľnosti v prospech uspokojenia pohľadávky žalobcu.
Podaním zo dňa 31.3.2009 JUDr. Vladislav Geletka oznámil súdu, že na základe zmluvy o postúpení pohľadávok zo dňa 30.12.2008 (uzatvorenej medzi žalobcom ako postupcom a Viktorom G., M. XX, A. a M. G., M. XX, A., ako postupníkom) , došlo k postúpeniu pohľadávok, vrátane predmetu sporu.
Uznesením zo dňa 18.5.2009 č.k. 14Cb/1218/1996-209 súd pripustil zmenu účastníka na strane žalobcu a žalobcami sa stali S. G., nar. XX.X.XXXX, M. XX, A. a M. G., nar. XX.X.XXXX, M. XX, A.. Uznesenie nadobudlo právoplatnosť dňa 15.7.2009.
Podaním zo dňa 29.11.2010 žalobcovia zobrali návrh proti žalovaným v 3. a 4. rade v celom rozsahu späť z dôvodu, že sa stali žalobcami v tomto spore. Uznesenie o zastavení konania voči žalovaným v 3. a 4. rade z 13.12.2010 č.k. 14Cb/1218/1996-216 nadobudlo právoplatnosť dňa 25.1.2011.
Na pojednávaní dňa 18.4.2012 právny zástupca žalobcov predložil súdu späťvzatie žaloby voči žalovanej v 2. rade podpísané žalobcami dňa 17.4.2012. Späťvzatie žaloby voči žalovanej v 2. rade žalobcovia odôvodnili uzatvorením mimosúdnej dohody o urovnaní so žalovanou v 2. rade. Navrhli, aby súd konanie voči žalovanej v 2. rade zastavil a žalobcom náhradu trov konania voči žalovanej v 2. rade nepriznal. Uznesenie o zastavení konania voči žalovanej v 2. rade zo dňa 4.5.2012 č.k. 14Cb/1218/1996-258 nadobudlo právoplatnosť dňa 18.6.2012.
Podaním zo dňa 16.5.2012 doručeným súdu dňa 24.5.2012 žalobcovia zobrali návrh proti žalovanému v 1. rade v celom rozsahu späť z dôvodu uzatvorenia mimosúdnej dohody o urovnaní uzatvorenej medzi žalobcami a žalovaným v 1. rade. Zároveň uviedli, že si náhradu trov konania voči žalovanému v 1. rade neuplatňujú.
Žalobca vzal návrh na začatie konania proti žalovanému v 1. rade (už jedinému žalovanému) v celom rozsahu späť pred začatím pojednávania, preto súd podľa citovaného ustanovenia konanie voči žalovanému v 1. rade zastavil, a teda celé konanie zastavil.

References: § 96
 § 146
 § 9
 § 42
 § 221
 § 205
 súd 
 súd 
 súd 
 súd 
 súd 
 súd 
 súd